《摸鱼儿 怀朱锡鬯，即用锡鬯寄蘅圃韵》
清代·李符

竹坨中、词人应诏，囊琴挂壁谁抚。流脂河采香蕖别，又听杏花抚雨。

传乐府。不信道、徵君仍拟樵歌句。软轮且住。待内蕊莺啼，铜楼步缓，好对白麟去。

耕烟垄，独树仍栖倦羽。裁书迟付鸿距。山装忽卸乌衣巷，北眺卢龙延伫。

官舍暮。喜玉版、银刀羹滑拈双筋。抚寒拥絮。早寻遍瞻园，青油旧幕，草檄剪灯处。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。